**SAŽETAK POZIVA**

**Poziv na dodjelu bespovratnih financijskih sredstava**

**Provedba mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske županije i Zagrebačke županije**

**(referentni broj: FSEU.FZO.01)**

**IZRAVNA DODJELA**

# 

# *OPĆE INFORMACIJE*

Putem ovog Poziva na dodjelu bespovratnih financijskih sredstava Provedba mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske županije i Zagrebačke županije (u daljnjem tekstu: Poziv) definiraju se ciljevi, uvjeti i postupci za dodjelu bespovratnih financijskih sredstava namijenjenih provedbi operacija koje se financiraju iz Fonda solidarnosti Europske unije (u daljnjem tekstu: FSEU).

***SVRHA POZIVA***

Svrha poziva je dodjela bespovratnih financijskih sredstava za provedbu mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske županije i Zagrebačke županije.

Predmet Poziva je nadoknada sredstava za provedene hitne mjere zaštite, usluga utvrđivanja stanja, izrade snimki zatečenog stanja i izrada dokumentacije za provedbu mjera zaštite kulturne baštine oštećene u potresu, te izvođenje radova osiguranja i stabiliziranja kulturne baštine kao mjere zaštite i očuvanja.

Mjere zaštite po ovom programu podrazumijevaju kratkoročne mjere, sanacije štete od potresa, sprječavanja nastajanja daljnjih šteta na kulturnom dobru, osiguranja zdravlja i života ljudi i dugoročnog očuvanja svih vrijednosti kulturnog dobra.

***UKUPNA RASPOLOŽIVA SREDSTVA***

Ukupan raspoloživ iznos bespovratnih financijskih sredstava za dodjelu u okviru ovog Poziva je 276.000.000,00 kuna, a osiguran je u Državnom proračunu RH iz Fonda solidarnosti Europske unije. Intenzitet bespovratnih financijskih sredstava iznosi 100 % prihvatljivih troškova.

***PRIHVATLJIVI PRIJAVITELJ I PARTNERI***

Prihvatljivi prijavitelj je Fond za obnovu Grada Zagreba, Krapinsko-zagorske županije i Zagrebačke županije – Sektor za stručne poslove kontrole i praćenja obnove.

Prihvatljivi partner je Ministarstvo prostornoga uređenja, graditeljstva i državne imovine – Uprava za graditeljstvo i procjene vrijednosti nekretnina.

***PRIHVATLJIVE AKTIVNOSTI***

**Prihvatljive aktivnosti koje se mogu financirati u okviru ovog Poziva su:**

1. Priprema projektne dokumentacije za provedbu mjera zaštite kulturne baštine oštećene u potresu.
2. Provedba mjera zaštite kulturne baštine – izvođenje radova osiguranja i stabilizacije

***POSTUPAK PRIJAVE***

Poziv se provodi kao izravna dodjela bespovratnih financijskih sredstava koja se primjenjuje na operacije za čiju provedbu postoji samo jedan unaprijed određeni prijavitelj.

Dostava (podnošenje) projektnih prijedloga dozvoljena je najranije danom objave Poziva, a najkasnije 14 dana od objave Poziva.

Obrazložena informacija o izmjenama Poziva, zatvaranju Poziva i obustavu Poziva, kao i sam Poziv objavljuju se na internetskim stranicama www.strukturnifondovi.hr i internetskim stranicama TOPFD.

Projektni prijedlog se podnosi Fondu za obnovu grada Zagreba, Krapinsko-zagorske županije i Zagrebačke županije kao tijelu odgovornom za provedbu financijskog doprinosa (TOPFD), preporučenom poštom ili predajom u pisarnicu tijela na adresu:

**Fond za obnovu grada Zagreba, Krapinsko-zagorske županije i Zagrebačke županije**

**Ulica Ivana Dežmana 10**

**10 000 Zagreb**

***PITANJA I ODGOVORI***

Potencijalni prijavitelj može za vrijeme trajanja Poziva postavljati pitanja u svrhu dobivanja dodatnih pojašnjenja i obrazloženja odredbi Poziva. Postavljeno pitanje treba sadržavati jasnu referencu na Poziv. Odgovori će se objaviti tijekom postupka dodjele na internetskoj stranici www.strukturnifondovi.hr i internetskim stranicama TOPFD, u segmentu „Pitanja i odgovori“, svakih 7 radnih dana. Pitanja s jasno naznačenom referencom na Poziv moguće je poslati putem elektroničke pošte na adresu: fseu@fzo.gov.hr.